Blockfest ottaa käyttöön maksurannekkeen.

Blockfest siirtyy maksurannekkeeseen.

Ranneke toimii festivaalin maksuvälineenä, sekä pääsylippuna.

Blockfest järjestetään Tampereella 18.-19. elokuuta.

Blockfest järjestetään 18.-19. elokuuta. ALL OVER PRESS

Tamperelaisfestari Blockfest siirtyy maksurannekkeeseen. Elokuun 18.-19. päivä järjestettävä kaupunkifestivaali Blockfest on ensimmäinen suomalainen festivaali, jossa ostamiseen käteistä rahaa ei käytetä lainkaan. Ensi kuussa järjestettävillä festivaaleilla kaikki ostokset aina tehdään Pivon maksurannekkeella. Festivaalin julkaiseman tiedotteen mukaan maksuranneke muun muassa takaa Blockfest-kävijöille nautinnollisemman festarikokemuksen, sillä sen ansiosta huolet kadonneesta lompakosta tai pitkistä jonotusajoista voi unohtaa.

- Halusimme tarjota Blockfestin kävijöille modernin, nopean ja turvallisen asiakaskokemuksen myös oheispalvelujen osalta. Mobiilimaksamisen ratkaisuihin erikoistunut Pivo pystyi tarjoamaan meille erinomaisen tavan ostosten tekemiseen festivaalien aikana, Blockfestin vastaava tuottaja Kalle Kallonen kertoo.

Pivon maksuranneke toimii maksamisen lisäksi myös tapahtuman sisäänpääsyrannekkeena. Rannekkeeseen on mahdollista ladata rahaa ennakkoon ja tapahtuman aikana verkossa. Tarvittaessa käytössä ovat myös tapahtuma-alueella sijaitsevat latauspisteet, jotka toimivat kortilla ja käteisellä.

Toimintamallin Blockfest on mallintanut suurilta kansainvälisiltä festivaaleilta kuten Tomorrowlandilta ja Coachellalta, joissa vastaava käytäntö on ollut käytössä jo aikaisemmin.